วันนี้นึกอยากจะกินส้มตำขึ้นมา "ตะบันตำ" เป็นร้านที่เล็งไว้มานานมาก มีโอกาสได้มาชิมสักกะที โชคดีที่วันนี้มาตอนที่แถวสั้นหน่อย ปกติเดินมาตรงนี้ทีไร แถวยาวเหยียดไปเกือบถึงโรงหนังเลยค่ะขุ่นพ่อขุ่นแม่ทั้งหลาย (เวอร์วังอลังการ -3-) 

เมนูสุดเด็ดของที่นี่เลยค่ะ ตำถาด ตำถาดดดดดดดด อะไรจะใหญ่ขนาดน๊านนนนนน วันนี้สั่งตำถาดป่าไปค่ะ แซ่บสุดๆโดนใจสุดๆ ในส่วนของส้มตำจะใส่น้ำปลาร้าไปด้วย บอกเผื่อไว้สำหรับคนไม่ชอบทานปลาร้านะคะ (อย่างเช่นแฟนเราเอง ต้องเขมือบทั้งถาดคนเดียวเลย55555) 
เครื่องเคียงรอบๆก็จะมีขนมจีน เส้นหมี่ แคปหมู ไก่ทอด หมูแดดเดียว หมูยอ หอย อะไรอีกก็ไม่รู้จำไม่ได้แล้ว จำได้แค่อร่อยมากถาดนี้ ฮ่าๆ 

เมนูอื่นๆที่สั่งมาก็มี ลาบไก่ ต้มแซ่บกระดูกอ่อน สามกษัตริย์ (เมนูนี้คือไก่ทอด หมูแดดเดียว คอหมูย่างนั้นเอง)